b'\n_START_ARTICLE_\nKraljevi dalmatinski polk\n_START_SECTION_\nZgodovina\n_START_PARAGRAPH_\nPolk je nastal z zdru\xc5\xbeitvijo Kraljeve dalmatinske legije in dveh dalmatinskih bataljonov; tako je imel 4 bataljone. 1. bataljon je bil nastanjen v Italiji, 2. v Benetkah, medtem ko sta bila 3. in 4. nastanjena v Zadru, Dubrovniku, Lo\xc5\xa1inju in Kotorju._NEWLINE_Prva dva bataljona sta sodelovala v zatrtju proavstrijskega upora na Tirolskem leta 1809; 13 pripadnikov polka je prejelo legijo \xc4\x8dasti za njihove zasluge. Do konca leta so vse bataljone prestavili v Benetke, nato pa v Trbi\xc5\xbe in nazadnje v severno Italijo. 1. septembra 1809 je polk dobil \xc5\xa1e artilerijsko \xc4\x8deto._NEWLINE_Leta 1812 so prvi trije bataljoni in artilerijska \xc4\x8deta postali del Napoleonove Grand Arm\xc3\xa9e kot del 15. divizije. Bataljon je sodeloval v bitki za Moskvo in bitki pri Malojaroslavcu. Z ostankom vojske se je polk, zdaj le v mo\xc4\x8di bataljona, vrnil v Benetke, kjer so ga ponovno okrepili do mo\xc4\x8di polka._NEWLINE_Leta 1814, po propadu Ilirskih provinc, je bil polk vklju\xc4\x8den v avstrijsko vojsko.'